diversitymottagning
Store norske leksikon,Teknologi og industri,Elektronikk,Elektronikk,Radioteknikk
Diversitymottagning er radiomottagning der mottageren har to eller flere alternative muligheter for å motta signalet fra en sender. Hensikten er å minimalisere effekten av fading (variasjon i signalet).
Typer Ved romdiversitet nyttes to mottagerantenner plassert i flere bølgelengders avstand fra hverandre, slik at de to mottatte signalene ikke fader i takt. Mottageren velger enten det beste signalet eller kombinerer de to signalene. Frekvensdiversitet kan være at det samme signalet overføres på to ulike frekvenser og at mottageren velger å motta signalet med best kvalitet. Les mer i Store norske leksikon radio radioteknikk